Maigh Eo (Dáilcheantar)

Is Dáilcheantar 5 suíochán é Maigh Eo. Sa bhliain 2024, bhí vótóirí in oirdheisceart an chontae idir Conga agus Sruthair, a bhí i dtoghlach Ghaillimh Thiar go dtí 2020, fillte ar Mhaigh Eo don toghchán seo agus suíochán breise le líonadh dá bharr. Is minic a chloistear Rose Conway-Walsh (SF), arb as ceantar Béal a’ Mhuirthead di agus Dara Calleary (FF), arb as Béal an Átha dhó, faoi agallamh ar Raidió na Gaeltachta. Toghcháin Olltoghchán 2016 In Olltoghchán 2016, toghadh Enda Kenny (FG), Dara Calleary (FF), Lisa Chambers (FF), agus Michael Ring (FG) Olltoghchán 2020 In Olltoghchán 2020, toghadh Michael Ring (FG), Dara Calleary (FF), Alan Dillon (FG) agus Rose Conway-Walsh (SF). Bhí Ring (FG) ó Chathair na Mart, ar bharr an chomhairimh in 2020 le 14,796 vóta. Sa toghchán in 2020 bhí 40% den vóta ag Fine Gael. Olltoghchán 2024 In Olltoghchán 2024, bhí seisear déag iarrthóirí ainmnithe, ina measc na Teachtaí Dála a toghadh in 2020: Rose Conway-Walsh (SF); an t-aire Stáit Dara Calleary (FF) agus an t-aire Stáit Alan Dillon (FG). Sheas Michael Ring (FG) siar, ach bhí FG sa tóir ar thrí shuíochán fós. Sa deireadh thiar thall, toghadh Keira Keogh (FG) agus Paul Lawless (Aontú) agus atoghadh in 2024 Dara Calleary (FF), Alan Dillon (FG) agus Rose Conway-Walsh (SF). Féach freisin Polaiteoirí i Maigh Eo Tagairtí